**Adatkezelési tájékoztató**

**A Szabolcs-Szatmár-Bereg Megyei Kereskedelmi és Iparkamara által szervezett rendezvényeken és egyéb nyilvános eseményeken történő személyes adatok kezelésére vonatkozóan**

**Cél:** A Szabolcs-Szatmár-Bereg Megyei Kereskedelmi és Iparkamara (a továbbiakban: kamara)a gazdasági kamarákról szóló 1999. évi CXXI. törvényben és a kamara Alapszabályában meghatározott feladatok ellátása érdekében – így többek között vásárok, kiállítások, konferenciák és más rendezvények (a továbbiakban együtt: rendezvények) szervezése útján – segíti a Szabolcs-Szatmár-Bereg megyében működő vállalkozásokat. Az érintett vállalkozás és képviseletében részt vevő magánszemély beazonosítása, valamint kapcsolattartás érdekében feltétlenül szükséges a rendezvényen résztvevő természetes személy alább meghatározott személyes adatainak a kezelése. A vállalkozás email címét a kamara a jövőben megrendezésre kerülő hasonló jellegű rendezvényekről való értesítés érdekében kezeli. A lent nevesített személyes adatok az Európai Parlament és a Tanács (EU) 2016/679. számú (2016. április 27.), a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló rendelet (általános adatvédelmi rendelet; a továbbiakban: GDPR) értelmében személyes adatoknak minősülnek, ezért azok kezeléséhez az érintett hozzájárulása szükséges.

Az adatkezelésre vonatkozó információkat a kamara Adatvédelmi és Adatbiztonsági Szabályzata tartalmazza, amely a [www.szabkam.hu](http://www.szabkam.hu) oldalon található.

**Adatkezelés jogalapja:** önkéntes [a GDPR rendelet 6. cikk a) pontja]

a gazdasági kamarákról szóló 1999. évi CXXI. törvény 9. §-a és 9/A. §-a

**Adatkezelő:** Szabolcs-Szatmár-Bereg Megyei Kereskedelmi és Iparkamara (cím: 4400 Nyíregyháza, Széchenyi utca 2. adószám: 18793778-2-15, Képviseli: Pekó László - elnök, Nagyné Varga Katalin - főtitkár), E-mail: **info@szabkam.hu****,** Telefon: 42/311-544

**Lehetséges adatfeldolgozók:**

|  |  |
| --- | --- |
| **Adatfeldolgozó neve** | **Adatfeldolgozói feladat leírása** |
| **Inform Média Lapkiadó Kft.** (cégjegyzékszám: 09 09 009213; adószám: 12932944-2-09, székhely: 4031 Debrecen, Balmazújvárosi út. 11.) | A kamara az általa készített fényképfelvételeket a kamara által szerkesztett, havonta megjelenő Kamarai Hírek c. újságban való megjelenés érdekében elküldi az újság készítésével és szerkesztésével megbízott adatfeldolgozónak, aki a kamarával kötött szerződésben, egyedi megállapodásban foglaltak szerint megjeleníti azokat az újságban. A Kelet Magyarország c. napilapban megjeleníti a Kamara által küldött sajtóanyagokat, fényképeket. |
| **Város-Kép Nonprofit Kft.** (cégjegyzékszám: 15 09 073822; adószám: 18796647215, székhely: 4400 Nyíregyháza, Szabadság tér 9.)  | A Kamara által küldött sajtóanyagokat, fényképeket megjeleníti a Nyíregyházi Napló c. hetilapban, illetve saját médiafelületein.(TV, Rádió, Újság, Weboldal) |
| ***KÖLCSEY Nonprofit Kft.*** (cégjegyzékszám: 15 09 074463; adószám: 20343033215, székhely: 4400 Nyíregyháza, Hősök tere 5.) | A Kamara által küldött sajtóanyagokat, fényképeket megjeleníti saját médiafelületein. (TV, Rádió, Újság, Weboldal) |
| **Sunshine Rádió Kft.** (cégjegyzékszám: 15 09 064005; adószám: 11493082215; székhely: 4400 Nyíregyháza, Budai Nagy Antal utca 27.) | A Kamara által küldött sajtóanyagokat, fényképeket megjeleníti saját médiafelületein. (TV, Rádió, Újság, Weboldal) |
| **Friss Online Média Kft.** (cégjegyzékszám: 19 09 518920; adószám: 25849008-2-19; székhely: 8200 Veszprém, Vörösmarty tér 4.) | A Kamara által küldött sajtóanyagokat, fényképeket megjeleníti saját médiafelületein. (TV, Rádió, Újság, Weboldal) |
| **Új Média és Teletext Kft.** (cégjegyzékszám: 01 09 061123; adószám: 10229868441; székhely: 1037 Budapest, Kunigunda útja 64.) | A Kamara által küldött sajtóanyagokat, fényképeket megjeleníti saját médiafelületein. (TV, Rádió, Újság, Weboldal) |
| **Kredit Holding Kft.** (cégjegyzékszám: 15 09 073737; adószám: 14609602209; székhely: 4026 Debrecen, Darabos utca 35.) | A Kamara által küldött sajtóanyagokat, fényképeket megjeleníti saját médiafelületein. (TV, Rádió, Újság, Weboldal) |

**Adattovábbítás címezettje:** Nincs

**Adatkezelési folyamat:** A kamara a meghirdetett rendezvényről szóló meghívókat megküldi azon vállalkozások email címére, amelyek korábban hírlevél küldés, illetve kapcsolattartás céljára megadták azokat a kamara részére. A meghívóban a kamara tájékoztatja a vállalkozásokat, hogy hol található a jelen adatkezelési tájékoztató, amely dokumentum tartalmazza az adatkezelésre vonatkozó lényeges információkat annak érdekében, hogy a résztvevő már a regisztráció előtt előzetesen el tudja dönteni, hogy a rendezvényen részt kíván-e venni és a rendezvényen való részvétel feltételeként meg kívánja-e adni a dokumentumokban feltüntetett személyes adatait. Amennyiben a vállalkozás képviseletében eljáró személy regisztrál, a személyes adatok megadásával és a helyszínen a jelenléti ív aláírásával a résztvevő önkéntesen és feltétel nélkül hozzájárul jelen adatkezelési tájékoztatóban foglaltakhoz. A rendezvényen való részvétel feltétele, hogy a rendezvényen való megjelenést a helyszínen megtalálható jelenléti íven a résztvevő aláírásával igazolja. A rendezvényen a jelenléti ív mellett a kamara áttanulmányozásra biztosítja a Szabolcs-Szatmár-Bereg Megyei Kereskedelmi és Iparkamara Adatvédelmi és Adatbiztonsági Szabályzatát, valamint jelen adatkezelési tájékoztatót, melyben részletesen megismerheti az adatkezelés célját, jogalapját, az adatkezelés folyamatát, az adatkezelés helyét, időtartamát és adatok megsemmisítésére vonatkozó információkat.

**Kezelt adatok:**

-          vállalkozás képviseletében részt vevő neve, telefonszáma, e-mail címe, aláírása

-          Sajtó-nyilvános rendezvény esetében fénykép és/vagy videofelvétel készítése a rendezvénnyel összefüggésben történő felhasználás (pl. nyilvánosság tájékoztatása, kamara által szerkesztett újságban való cikk készítése) céljából. Profilalkotás érdekében nem kerül felhasználásra az érintett hang- és képmása.

**Tárolt adatok helye:** a kamara székhelyén, zárt szekrényben vezetett nyilvántartásban, papír alapon

**Adatkezeléshez, feldolgozáshoz, továbbításhoz szükséges nyilatkozatok megléte:** az érintett hozzájáruló nyilatkozata

**Adatkezelés időtartama:** jelen hozzájáruló nyilatkozat megadásának évét követő 5. év utolsó napjáig vagy az érintett hozzájárulásának a visszavonásáig

**Adatok megsemmisítésének határideje**: az adatkezelés időtartamát követő 30 napon belül

**Adatok megsemmisítésének módja**: végleges törlés

**Az érintett jogai**: az érintett személy (az, akinek a személyes adatait a kamara kezeli)

a)      kérelmezheti a rá vonatkozó személyes adatokhoz való hozzáférést,

b)      kérelmezheti azok helyesbítését,

c)       kérelmezheti azok törlését,

d)      kérelmezheti a GDPR 18. cikkében foglalt feltételek fennállása esetén a személyes adatok kezelésének korlátozását (tehát azt, hogy cégünk az adatokat ne törölje, vagy ne semmisítse meg bíróság vagy hatóság megkereséséig, de legfeljebb harminc napig, s ezen túlmenően más céllal az adatot ne kezelje),

e)      tiltakozhat a személyes adatok kezelése ellen,

f)       gyakorolhatja az adathordozhatósághoz való jogát. Ez utóbbi jog értelmében az érintett jogosult arra, hogy a rá vonatkozó személyes adatokat word vagy excel formátumban megkapja, továbbá jogosult arra, hogy ezeket az adatokat kérésére egy másik adatkezelőnek továbbítsa a kamara.

**Az adatkezeléssel kapcsolatos egyéb információk**: Minden szükséges technikai és szervezési intézkedést megteszünk egy esetleges adatvédelmi incidens (pl. személyes adatokat tartalmazó fájlok sérülése, eltűnése, illetéktelenek számára hozzáférhetővé válása) elkerülésére. Az igénybe vett adatfeldolgozó általános szerződési feltételei magas szintű garanciát biztosítanak a jogszerű adatkezelés szempontjából.

**Jogérvényesítési lehetőségek:**

*1)* Bármilyen adatkezeléssel kapcsolatos kérdéssel, észrevétellel, problémával fordulhat az Adatkezelőhöz a megadott elérhetőségeken.

*2)* Az érintett jogainak megsértése esetén bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.

*3)* Az érintett az adatkezeléssel kapcsolatos panaszával közvetlenül a Nemzeti Adatvédelmi és Információszabadság Hatósághoz(cím:1125 Budapest, Szilágyi Erzsébet fasor 22/c; telefon: +36-1-391-1400; e-mail: ugyfelszolgalat@naih.hu; honlap: www.naih.hu) is fordulhat.